मोदी ने करीमुल हक को काफी तवज्जो दिया। सिर्फ सेल्फी ही नहीं ली बल्कि उनकी बाइक एंबुलेंस सर्विस के बारे में भी पूछा। फिर मोदी ने करीमुल के गांव के पुल के बारे में ही जानकारी ली, कहा कि- उस पुल का क्या हाल है, जो बनना था। इस पर करीमुल हक ने प्रधानमंत्री से कहा कि अगर पुल बन जाएगा तो कई गांव एक दूसरे से जुड़ जाएंगे। एंबुलेंस से मरीजों को अस्पताल तक पहुंचाने का काम और आसान हो जाएगा। यह बात सुनकर मोदी ने जल्द पुल बनवाने का आश्वासन दिया। करीमुल हक के मुताबिक पिछले साल उनकी मोदी से पुल को लेकर बात हुई थी। खुशी इस बात की है कि मोदी को पुल की बात याद रही।